



BÉRLETI SZERZŐDÉS
ISKOLAI BÜFÉ ÜZEMELTETÉSÉRE 

amely létrejött egyrészről az 

Észak-Budapesti Tankerületi Központ
székhely: 		1033 Budapest, Fő tér 1.
képviseli: 		Tamás Ilona tankerületi igazgató
adószám:		15835107-2-41
bankszámla szám:	10032000-00336695-00000000
számlavezető:		Magyar Államkincstár
mint bérbeadó (a továbbiakban: Bérbeadó)

másrészről 

név/cégnév/egyéni vállalkozó neve/egyéb szervezet neve:
cégjegyzékszám/nyilvántartási szám:  	
székhely/lakcím: 
anyja neve (természetes személy bérlő):
levelezési cím (amennyiben a székhely címtől/lakcímtől eltér):		
adószám/adóigazgatási szám:	
bankszámla szám:	
képviseli:	
mint bérlő (a továbbiakban: Bérlő)

(együttesen Felek) között, az alulírott helyen és napon, az alábbi feltételek mellett:

1. A Szerződés tárgya:
1.1. Felek rögzítik, hogy Bérbeadó vagyonkezelésébe tartozik a (köznevelési intézmény neve): Békásmegyeri Veres Péter Gimnázium elhelyezésére szolgáló (köznevelési intézmény címe): 1039 Budapest Csobánka tér 7. alatt fekvő ingatlan (a továbbiakban: Ingatlan).
1.2. Bérbeadó a jelen Szerződésben és a Szerződés 1. sz. mellékletét képező Általános Szerződési Feltételekben írtak alapján bérbe adja, Bérlő pedig bérbe veszi az 1.1. pontban megjelölt Ingatlan jelen Szerződés 2. pontjában megjelölt helyiségét vagy helyiségeit (a továbbiakban: Bérlemény), a Szerződés 3. pontjában megjelölt bérleti díj megfizetése ellenében. 
1.3. Bérlő kijelenti, és a jelen Szerződés aláírásával igazolja, hogy a jelen szerződés 1. sz. mellékletét képező Általános szerződési feltételeket (ÁSZF) megismerte és azokat a Bérbeadótól átvette.
1.4. Felek kijelentik, hogy a Szerződés aláírásával kötelezettséget vállalnak az ÁSZF-ben foglaltak betartására.
2. A bérleti jogviszony adatai:
2.1. a Bérlemény megnevezése: iskolai büfé 
2.2. a Bérlemény alapterülete: 11 m2
2.3. a bérlet célja: büfé üzemeltetése
2.4. A bérleti jogviszony időtartama: ... napjától … napjáig
2.5. A bérlő használatával érintett időszak: a 4. sz. melléklet szerinti nyitvatartási időben 
2.6. Birtokba adás időpontja: …
3. A bérleti díj összege, megfizetése
3.1. a bérleti díj összege: 57.200,- Ft/hó, azaz ötvenhétezer-kétszáz Ft/hó a.m.
3.2. A bérleti díj számlázásakor a decemberi és júniusi hónapokra a Bérbeadó a bérleti díj 50%-át számlázza ki. Felek megállapodnak abban, hogy amennyiben a bérlemény használata szünetel július és augusztus hónapokban, ezen időszakra Bérlőt nem terheli bérleti díj fizetési kötelezettség. Ha a büfé ebben az időszakban nyitva van (pl. nyári táborok vagy egyéb programok miatt) úgy a megállapított havi bérleti díj 1/30-a fizetendő a nyitva tartás napjaira.
3.3. Bérlő elfogadja, hogy a Bérbeadó – legkorábban 2027. szeptember 1-jétől esedékesen - egyoldalúan dönthet a bérleti díj módosításáról és a változások hatálybalépésétől kezdődően a vele közölt új bérleti díjat köteles megfizetni. Amennyiben Bérlő a díjemelést nem fogadja el, úgy Bérbeadó jogosult a szerződést 30 napos határidővel írásban felmondani.
3.4. a bérleti díj megfizetése: Bérlő az esedékes bérleti díjat a tárgyhónapot követő hónapban a Bérbeadó által a tárgyhónapra kiállított számla ellenében, a számla elektronikus úton történő megküldése napját követő 15 napon belül, átutalással köteles megfizetni, a Bérbeadó jelen szerződésben megjelölt bankszámlájára. Postai számlaküldés esetén a számla a kézhezvételének napját követő 15 napon belül esedékes. Az átutalás közlemény rovatában a számla sorszámát fel kell tüntetni. 
4. Egyéb feltételek:
4.1. Bérlő az üzemeltetést a saját eszközeivel, felszerelésével végzi. A Bérlő tudomásul veszi, hogy a büfé nyitvatartása a tanítási napokon az iskola Házirendjéhez, és a tanórák rendjéhez kell, hogy igazodjon. A tanulók a figyelmeztető csengetést követően a büfében nem tartózkodhatnak, ilyenkor a tanulókat nem szabad kiszolgálni. A büfé árukészletének beszerzéséről a Bérlő köteles gondoskodni.
4.2. Bérlő vállalja, hogy a büfé kínálatát az egészséges táplálkozásnak megfelelően alakítja ki, és külön engedély nélkül csak a 2. számú mellékletben felsorolt termékeket árusítja. Bérlő vállalja, hogy a büfében árusított egészséges táplálkozást biztosító termékek választékának kialakításában figyelembe veszi az igazgató és az iskolai egészségügyi szolgálat véleményét és javaslatait.
4.3. A jelen szerződés 3. sz. mellékletét képezi az iskolai egészségügyi szolgálat állásfoglalása a Bérlő árukínálatának megfelelőségéről, a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (a továbbiakban: 20/2012. EMMI rendelet) 130. § (2) bekezdésében írtak alapján.
4.4. A jelen szerződés 4. sz. mellékletét képezi az élelmiszer-árusító üzlet nyitvatartási rendje, valamint a 20/2012. EMMI rendelet 130. § (5) bekezdésére tekintettel 5. számú mellékletét képezi a szülői szervezet és a diákönkormányzat azzal való egyetértése.
4.5. Bérlő köteles a Bérlemény területére vonatkozóan a környezetvédelmi-, tűzvédelmi-, munkavédelmi- és más hatósági rendelkezésekben, egyéb szabványokban, jogszabályokban és előírásokban, valamint iskolai Házirendben, SZMSZ-ben foglalt kötelezettségeket a bérleti jogviszony teljes időtartama alatt teljesíteni, valamint beszerezni a működéséhez esetlegesen szükséges hatósági engedélyeket. A jelen pont szerinti bármely - Bérlővel szemben előírt - kötelezettség nem megfelelő teljesítéséből következő összes jogkövetkezményekért mind a polgári jogi, mind a büntetőjogi, mind pedig a teljes anyagi felelősség a Bérlőt terheli, melyet a Bérbeadó jogosult teljes mértékig a Bérlőre tovább hárítani.
4.6. Bérlő tudomásul veszi, hogy a Bérlemény és az Iskola teljes területén tilos a dohányzás, alkohol és szeszes ital fogyasztása, valamint kábító hatású szerek használata. 

4.7. A Bérleményt igénybe vevők személyi biztonságáért a Bérlő felelős. A Bérlő tulajdonában/használatában lévő, a Bérleménybe behozott tárgyakért a Bérbeadó felelősséget nem vállal. 

4.8. Bérbeadó – Bérlő tevékenységének és működésének lehetőség szerinti legkisebb akadályoztatásával – bármikor jogosult a Bérlemény használatát, illetve a Bérlemény állapotát a Bérlő képviselőjének jelenlétében ellenőrizni. 


4.9. A jelen szerződést Bérbeadó jogosult azonnali hatállyal írásban felmondani, amennyiben bérlő a büfében az egészségügyi szolgálat által nem véleményezett és támogatott terméket forgalmaz, vagy egyéb súlyos vagy ismételt szerződésszegést követ el. 
5. Kapcsolattartás:
5.1. Bérbeadó részéről: 
· kijelölt intézményi munkatárs neve: Bukó Linda
· elérhetőségei: telefonszáma: +3620/3833588 e-mail címe: gazdasagi@verespg.hu 
5.2. Bérbeadó számlázási kapcsolattartója: 
·  neve: Terjék István
·  elérhetőségei: telefonszáma:+361/896-0703    e-mail címe:istvan.terjek@kk.gov.hu
5.3. Bérlő részéről:
· neve:……………………………………………….
· elérhetőségei: telefonszáma: ……………………… e-mail címe: …….………………… 

Felek a jelen szerződést elolvasás és értelmezés után, mint akaratukkal mindenben megegyezőt, jóváhagyólag írták alá. A Szerződésből egy példány a Bérlőt, kettő példány a Bérbeadót illeti meg.

Budapest, 2026…………………………………		Budapest, 2026………….…………………



	Bérlő 
képviseli: 
	
	Észak-Budapesti Tankerületi Központ
Bérbeadó
képviseli: Tamás Ilona tankerületi igazgató



A Nemzeti Köznevelésről szóló 2011. évi CXC törvény. 74. § (4) bekezdésében írtak alapján a Bérleti szerződés megkötését támogatom:
p.h.
 
________________________________
Békásmegyeri Veres Péter Gimnázium
Rakovszky Andorás igazgató

_________________________		
jogi ellenjegyzés, Bérbeadó

Mellékletek:	
1. Általános Szerződési Feltételek (csak bérlő példányán)
2. forgalmazott termékek köre
3. Iskolai-egészségügyi szolgálat állásfoglalása forgalmazott termékekről
4. Élelmiszer-árusító üzlet nyitvatartási rendje
5. Szülői szervezet és diákönkormányzat egyetértése a nyitva tartásról

